 MAKAMU Mwenyekiti wa Tume ya Taifa ya Uchaguzi (NEC), Jaji Mbarouk Salum Mbarouk amevitaka vyama vya siasa nchini kuzingatia sheria za uchaguzi, kanuni za uboreshaji wa daftari la kudumu la wapiga kura.Akizungumza katika mkutano na wadau wa uchaguzi, Jaji Mbarouk alisema licha ya kuvitaka vyama vya siasa kuzingatia sheria za uchaguzi amewataka pia wadau wa uchaguzi kutoa taarifa zilizo sahihi kwa wakati.Aliwataka wananchi mwenye sifa ya kuandikishwa kuwa mpiga kura wafanye hivyo pamoja na kuboresha taarifa zake akaboreshe kama kuna uhitaji huo. Alisema zoezi la kuboresha daftari hilo mkoani Mwanza litaanza Agosti 13, mwaka huu na utaendelea mpaka Agosti mwaka huu.Jaji Mbarouk alisema uboreshaji wa daftari la kudumu la wapigakura safari hii halitahusisha wapiga kura wote walioandikishwa katika daftari la kudumu la mwaka 2015. Alisema uboreshaji utawahusu wapiga kura wapya waliotimiza miaka 18 na wale watakaotimiza miaka 18 siku ya uchaguzi mkuu mwaka 2020.